Həyat ağacı (film, 2011)

Həyat ağacı () — Terrens Malikin rejissorluğu ilə 2011-ci ildə çəkilmiş ABŞ filmi.

 Məzmun 
Filmin ideyası Terens Malikin ağlına hələ 70-ci illərin sonunda gəlmişdi. Onda filmin adı da “Həyat ağacı” deyil, “Q” idi. 2006-cı ildə filmin çəkilişlərinə başlandı. Baş rolları Mel Gibson və Kolin Farel canlandıracaqdı. Amma filmin çəkilişi sonradan dayandı. 2007-ci ilin oktyabrında isə filmin yenidən çəkilməsinə qərar verildi. Bu dəfə baş rolları Şon Penn və Hit Ledcer ifa edəcəkdilər. Lakin Hit Ledcerin ölümü onun rolunu Bred Pitə nəsib etdi.

68 yaşlı rejissorun bu filmi 2011-ci ilin Kann kinofestivalında baş mükafatı — "Qızıl Palma Budağı"nı qazanmışdır.

Bu film bir insanın taleyidir. Filmdəki hadisələr 11 yaşlı uşağın gözü ilə verilir. Uşaq böyümək ərəfəsində suallara özü cavab axtarır. Valideynlərinin, qonşularının, qardaşlarının sayəsində qayğı, sevgi, qadağaları qavrayır. Bu ona o qədər də xoş deyil. Çünki obraza xoş olan da elə məhz qadağalardır. Bu isə onu qəddar edə bilər.

Terens Malik həyatı boyu cəmi 6 film çəkib. Rejissor bu filmi ilə illərlə hamıdan gizli topladığı duyğular kompozisiyasını, bütün potensialını ortaya qoymuşdur. Filmin müddəti 138 dəqiqədir. Heç bir gözlənilməz sonluq olmadan bitir. Filmin estetikası, fəlsəfəsi, önəmi tamaşaçılarda gözəl iz buraxmağı bacarır. Film bütün yaş kateqoriyasına daxil tamaşaçılar üçün nəzərdə tutulmuşdur.

 Rollarda 
 Bred Pitt — Mister O'Brien
 Şon Penn — Cek O'Brien
 Cessika Çesteyn

 İstinadlar 

Kateqoriya:ABŞ filmləri
Kateqoriya:2011-ci ilin filmləri
Kateqoriya:Qızıl Palma Budağı qalibləri
Kateqoriya:Plan B Entertainment filmləri
Kateqoriya:Filmlərdə magik realizm
Kateqoriya:Din haqqında filmlər
Kateqoriya:2011-ci ilin ABŞ filmləri
Kateqoriya:Fox Searchlight Pictures filmləri
Kateqoriya:2010-cu illərin elmi fantastika filmləri
Kateqoriya:Müstəqil ABŞ filmləri